Progress M-67

Progress M-67 (Прогресс М-67) ir Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). Sis bija pēdējais Progress M sērijas kuģis, kas apgādāts ar analogo, nevis ciparu vadības sistēmu.

Lidojuma gaita 
Palaišana notika no Baikonuras kosmodroma  10:56:56 UTC ar nesējraķeti Sojuz-U. 

Tuvošanās stacijai notika piecas dienas, kas bija saistīts ar Space Shuttle Endeavour misijas STS-127 sākšanās aizkavēšanos. Ar SKS Progress M-67 savienojās . Savienošanās notika rokas režīmā, ko veica Genādijs Padalka, lai gan sākotnēji operāciju bija paredzēts veikt automātiski.

1. augustā 09:15 UTC ar Progress M-67 dzinējiem tika veikta SKS orbītas korekcija. Dzinēji darbojās 459 sekundes, kā rezultātā stacijas orbītas augstums tika palielināts par 2,1 km (348,82 km).

Progress M-67 no stacijas atvienojās  07:25 UTC. Tā vietā pie Zvezda moduļa 2. oktobrī paredzēts ierasties kosmosa kuģim Sojuz TMA-16. Progress M-67 autonoma lidojuma laikā veica eksperimentu "Plazma-Progress" — kosmiskā aparāta dzinēju darbības radīto plazmas veidojumu novērošanu.

Kravas kuģis noiešanu no orbītas sāka  09:33 UTC, kad tika iedarbināti dzinēji bremzēšanas manevram. Aptuveni 10:20 UTC kosmiskā aparāta nesadegušie fragmenti iekrita Klusā okeāna dienvidu daļā.

Atsauces

Ārējās saites 
 Progress M-67 lapa SKS Lidojumu vadības centrā 

2009. gada kosmiskie lidojumi
Progress kosmosa kuģi